CELEX: 32012R1085
Language: hr
Date: 2012-11-20 00:00:00
Title: Provedbena uredba Komisije (EU) 1085/2012 od 20. studenoga 2012. o otvaranju carinskih kvota za 2013. godinu za uvoz u Europsku uniju određene robe podrijetlom iz Norveške koja proizlazi iz obrade poljoprivrednih proizvoda obuhvaćenih Uredbom Vijeća (EZ) br. 1216/2009

02/Sv. 022
            
            
               HR
            
            
               Službeni list Europske unije
            
            
               237
            
         32012R1085
   
               L 322/2
            
            
               SLUŽBENI LIST EUROPSKE UNIJE
            
            
               20.11.2012.
            
         
      PROVEDBENA UREDBA KOMISIJE (EU) 1085/2012
   od 20. studenoga 2012.
   o otvaranju carinskih kvota za 2013. godinu za uvoz u Europsku uniju određene robe podrijetlom iz Norveške koja proizlazi iz obrade poljoprivrednih proizvoda obuhvaćenih Uredbom Vijeća (EZ) br. 1216/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1216/2009 od 30. prosinca 2009. o utvrđivanju trgovinskih dogovora koji se primjenjuju na određenu robu nastalu preradom poljoprivrednih proizvoda (1), a posebno njezin članak 7. stavak 2.,
   uzimajući u obzir Odluku Vijeća 2004/859/EZ od 25. listopada 2004. o sklapanju Sporazuma u obliku razmjene pisama između Europske zajednice i Kraljevine Norveške o Protokolu 2 uz bilateralni Sporazum o slobodnoj trgovini između Europske ekonomske zajednice i Kraljevine Norveške (2), a posebno njegov članak 3.,
   budući da:
   
               (1)
            
            
               Protokol 2 uz bilateralni Sporazum o slobodnoj trgovini između Europske ekonomske zajednice i Kraljevine Norveške (3), i Protokol 3 uz Sporazum o EGP-u (4), uređuju sporazume o trgovini određenih poljoprivrednih i prerađenih poljoprivrednih proizvoda između ugovornih stranaka.
            
         
               (2)
            
            
               Protokol 3 uz Sporazum o EGP-u, kako je izmijenjen Odlukom br. 138/2004 Zajedničkog odbora EGP-a (5), predviđa nultu carinsku stopu koja se odnosi na pojedine vode s dodanim šećerom ili drugim sladilima ili aromama, razvrstane pod oznakom KN 2202 10 00 i druga bezalkoholna pića koja sadrže šećer razvrstani pod oznaku KN ex 2202 90 10.
            
         
               (3)
            
            
               Predmetna nulta stopa carine za vode i druga pića je bila privremeno suspendirana za Norvešku Sporazumom u obliku razmjene pisama između Europske zajednice i Kraljevine Norveške po pitanju Protokola 2 do bilateralnog sporazuma o slobodnoj trgovini između Europske ekonomske zajednice i Kraljevine Norveške (6) (Sporazum), koji je odobren Odlukom Vijeća 2004/859/EZ (7). U skladu s točkom IV. dogovorenih zapisnika Sporazuma, bescarinski uvoz robe pod oznakom KN 2202 10 00 i ex 2202 90 10 s podrijetlom iz Norveške dopušta se samo unutar granica bescarinskih kvota, dok se za uvoz izvan dodijeljene carinske kvote plaća porez.
            
         
               (4)
            
            
               Provedbenom uredbom Komisije (EZ) br. 1304/2011 (8) je ukinuta suspenzija izuzeća od carine za razdoblje od 1. siječnja do 31. prosinca 2012. na uvoz vode i predmetnih pića u Uniju.
            
         
               (5)
            
            
               Potrebno je otvoriti carinsku kvotu za 2013. godinu za vodu i predmetna pića. Zadnja godišnja kvota za te proizvode je otvorena za 2011. godinu Uredbom Komisije (EZ) br. 1248/2010 (9). Budući da godišnja kvota nije bila otvorena za 2012. godinu, godišnja kvota za 2013. treba biti na istoj razini kao i za 2011.
            
         
               (6)
            
            
               Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (10) primjenjuje se na upravljanje carinskim mjerama. Primjereno je osigurati da se carinskom kvotom koja je otvorena ovom Uredbom gospodari u skladu s tim pravilima.
            
         
               (7)
            
            
               Mjere predviđene u ovoj Uredbi u skladu su s mišljenjem Upravljačkog odbora za horizontalna pitanja u vezi trgovine prerađenim poljoprivrednim proizvodima koji nisu navedeni u Prilogu I. Ugovoru,
            
         DONIJELA JE OVU UREDBU:
   Članak 1.
   1.   Od 1. siječnja do 31. prosinca 2013. godine otvorena je tarifna kvota Unije navedena u Prilogu za robu podrijetlom iz Norveške, pod uvjetima navedenima u Prilogu.
   2.   Međusobno primjenjiva pravila o podrijetlu robe navedene u Prilogu su navedena u Protokolu 3. uz bilateralni Sporazum o slobodnoj trgovini između Europske ekonomske zajednice i Kraljevine Norveške.
   3.   Za uvezene količine koje prelaze kvotu, primjenjuje se povlaštena carinska pristojba u iznosu 0,047 EUR/litra.
   Članak 2.
   Tarifnim kvotama iz članka 1. točke (1) upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
   Članak 3.
   Provedba Uredbe (EZ) br. 1304/2011 stavlja se izvan snage.
   Članak 4:
   Ova Uredba stupa na snagu trećeg dana od dana objave u Službenom listu Europske unije.
   
   Primjenjuje se od 1. siječnja 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. studenoga 2012.
      
         
            Za Komisiju
         
         
            Predsjednik
         
         José Manuel BAROSSO
         
      
   
   
      (1)  SL L 328, 15.12.2009., str. 10.
   
   
      (2)  SL L 370, 17.12.2004., str. 70.
   
   
      (3)  SL L 171, 27.6.1973., str. 2.
   
   
      (4)  SL L 22, 24.1.2002., str. 37.
   
   
      (5)  SL L 342, 18.11.2004., str. 30.
   
   
      (6)  SL L 370, 17.12.2004., str. 72.
   
   
      (7)  SL L 370, 17.12.2004., str. 70.
   
   
      (8)  SL L 223, 21.8.2012., str. 19.
   
   
      (9)  SL L 341, 23.12.2010., str. 1.
   
   
      (10)  SL L 253, 11.10.1993., str. 1.
   
   PRILOG
   Carinska kvota za 2013. godinu primjenjiva na uvoz robe u Europsku uniju koja je podrijetlom iz Norveške
   
               Redni br.
            
            
               Oznaka KN
            
            
               Naziv proizvoda
            
            
               Godišnji obujam kvote za 2011.
            
            
               Carinska stopa primjenjiva unutar granica kvote
            
            
               Carinska stopa primjenjiva iznad obujma kvote
            
         
               09.0709
            
            
               2202 10 00
            
            
               
                           —
                        
                        
                           Vode, uključujući mineralne vode i gazirane vode, s dodanim šećerom ili drugim sladilima ili tvarima za aromatizaciju
                        
                     
            
               17,303 milijuna litara
            
            
               Izuzeće
            
            
               0,047 EUR/litra
            
         
               ex 2202 90 10
            
            
               
                           —
                        
                        
                           Ostala bezalkoholna pića bez šećera (saharoza ili invertni šećer)